Felébresztették a mélyaltatásból a szombati robbantásban megsérült rendőrnőt
Úgy tudni, egyelőre nem emlékszik arra, hogy mi történt.
Egyre jobban van a szombat esti robbantásos merényletben megsérült járőrpáros nő tagja, ezért orvosai úgy döntöttek, hogy felébresztik a mélyaltatásból – írja a Blikk. A rendőrnő a lap értesülése szerint egyelőre nem emlékszik arra, hogy mi történt vele.

A lapnak egy orvos azt mondta, ez nem jelenti azt, hogy később sem fog emlékezni. Poszttraumás stressz állhat fenn nála, de elképzelhető, hogy idővel visszajönnek az emlékei.

Robbanás Budapesten

Megszólalt a Teréz körúti robbantó anyja

-    Depresszióba zuhanhatott a Teréz körúti robbantó
-    Munkanélküli a Teréz körúti robbantó
-    Továbbra sem beszél a Teréz körúti robbantással gyanúsított fiatal
-    Már a bíróságon a Teréz körúti robbantással gyanúsított fiatal - Fotó

Úgy tudják, a másik sérült rendőr sem emlékszik semmire a robbantásról, de már ő is egyre jobban van, napokkal ezelőtt ki tudták hallgatni.

A Bors is úgy értesült, hogy felébresztették a rendőrnőt a mesterséges altatásból, CT-eredményei bizakodásra adnak okot, teljesen felépülhet. Járőrtársa kedden már elhagyhatta az intenzív osztályt.
Belföld